钦定古今图书集成/明伦汇编/氏族典/第536卷 > 《泸溪县志》 > 石昂
## 钦定古今图书集成/明伦汇编/氏族典/第536卷 > 《泸溪县志》 > 石昂

按《五代史石昂传》：“昂，青州临淄人也。家有书数千卷，
喜延四方之士，无远近多就昂学问，食其门下者或
累岁。昂未尝有怠，不求仕进。节度使符习高其行，召
以为临淄令。晋高祖时，诏天下求孝悌之士，昂应诏
至京师，召见便殿，以为宗正丞，迁少卿。出帝即位，晋
政日坏，昂数上疏极谏，不听，乃称疾东归，以寿终于”
家。